༄༅། །བླ་མེད་ལྷན་སྐྱེས་རྣམ་བཞིའི་རྫོགས་རིམ་སྙིང་པོ་དོན་གྱི་ཕྲེང་བ་ཞེས་བྱ་བ་བཞུགས་སོ། །ཨུ་པ་དེ་ཤ་གམྦྷི་ང
:
647

:
སྒྲུབ་ཐབས་ཀུན་བཏུས་
আ
།ན་མོ་བཛྲ་གུ་རུ་ཨ་དྷི་དེ་ཝ་ཏཱ་ཡ། འདིར་དབང་ཐོབ་ཅིང་དམ་སྡོམ་ལ་གནས་པའི་སློབ་མ་ལ། མཚན་ཉིད་དང་ལྡན་པའི་སློབ་དཔོན་གྱིས་ལྷན་སྐྱེས་རྣམ་པ་བཞིའི་རྫོགས་རིམ་ཟབ་མོ་
ཤིན་ཏུ་བསྡུས་པའི་ཚུལ་གྱིས་སྟོན་པ་ནི། རྫོགས་རིམ་བཞི་གའི་སྔོན་འགྲོ་ཐུན་མོང་ལ་དལ་འབྱོར་རྙེད་དཀའ་བ། དེ་མི་རྟག་པ། ལས་འབྲས། རིགས་དྲུག་གི་སྡུག་བསྔལ་རྣམས་དང་། ཐུན་མོང་མ་ཡིན་པ་
སྐྱབས་འགྲོ །སེམས་བསྐྱེད། རྡོར་སེམས། མཎྜལ། བླ་མའི་རྣལ་འབྱོར་རྣམས་སྤྱི་འགྲོ་ལྟར་གྱིས་རྒྱུད་ལེགས་པར་སྦྱངས་ཟིན་ནས། དངོས་གཞིའི་དང་པོ་ཕ་རྒྱུད་གསང་བ་འདུས་པ་མི་བསྐྱོད་པའི་རྫོགས་
རིམ་རྡོ་རྗེའི་ཕྲེང་བ་སོགས་བཤད་རྒྱུད་ཆེན་པོ་བརྒྱད་ཀྱི་དགོངས་པ། འཕགས་ལུགས་མར་མཚུར་ཡབ་སྲས་ཀྱི་བཞེད་སྲོལ་རིམ་ལྔ་གདན་གཅིག་འཁོར་ལོ་མེད་པའི་ལུགས་ཤིན་ཏུ་བསྡུས་པ་ནི། དང་པོ་རྡོ་རྗེའི་
648

அ
།བཟླས་པའི་རིམ་པ་ནི་ཁྱད་པར་གྱི་སྔོན་འགྲོ་ཡིན་ཏེ། ལུས་རྣམ་སྣང་གི་ཆོས་བདུན་དང་ལྡན་པས། མཚན་བཅས་རྡོ་རྗེའི་བཟླས་པ་ནི། རང་ཞེ་སྡང་རྡོ་རྗེ་དཔའ་བོ་གཅིག་པར་གསལ་བའི་ཐུགས་ཀར་འོད་ཀྱི་དཀྱིལ་འཁོར་མེ་
ལོང་ཙམ་བསྒྲེངས་པའི་འདབ་དབུས་སུ་ཐིག་ལེ་དཀར་པོ་ཨ་ཤད་ནག་པོས་མཚན་པ་ཅིག་བསམས་པའི་ངང་ནས་རླུང་རོ་བསལ་ཏེ། སླར་སྣ་བུག་ནས་རླུང་རྔུབ། དེས་ཕྱིར་འབྱུང་བ་ཧཱུྃ་གི་རྣམ་པས་སྣ་སྒོར་ཐོན་པའི་ཚེ་ཧཱུྃ་དེ་དག་སྤྲུལ་པའི་སྐུ་དཔག་ཏུ་མེད་
པར་གྱུར། འགྲོ་བའི་དོན་བྱས་མི་བསྐྱོད་རྡོ་རྗེའི་གོ་འཕང་ལ་བཀོད། ཚུར་རྔུབ་པའི་ཚེ་ཕྱོགས་བཅུའི་རྒྱལ་བ་སྲས་བཅས་ཀྱི་བྱིན་རླབས་ཨོཾ་གྱི་རྣམ་པར་རྩ་འཁོར་ནས་མར་སིབ་སིབ་སོང་བར་དམིགས་ནས་ནང་དུ་གནས་པའི་ཚོོ་ཨཱཿཡིག་གི་རྣམ་པར་
༈བསམས་ལ་ཅི་མང་དུ་དམིགས་སོ། །མཚན་མེད་ནི། རང་ལྷར་གསལ་ཙམ་ནས་རླུང་སྔགས་དབྱེར་མེད་མ་བཅོས་གཞོམ་མེད་དོན་དམ་བརྗོད་ཡུལ་ལས་འདས་པ་རླུང་ནང་དུ་རྔུབ་པ་ཨོཾ། གནས་པ་ཨཱཿ ཕྱིར་དབྱུང་བ་ཧཱུཾ་རྣམས་གདོད་ནས་གྲུབ་པ་ཅི
ཡིན་པ་ལ་ཡིན་པའི་དྲན་ཤེས་ཀྱིས་ཡུན་རིང་དུ་བསྒོམ། དེ་ཡང་འབྱུང་འཇུག་གནས་གསུམ་ཡི་གེ་གསུམ་དུ་བཅོས་ནས་བསྒོམ་པ་ཡིན་ཞིང་ངག་ནས་བརྗོད་པ་ཡང་མིན་གྱི་དེ་ལྟར་དོན་གྱི་བཟླས་པ་རླུང་སེམས་ཐ་མི་དད་དུ་འཁྲུལ་པའི་རྗེས་སུ་མི་འབྲང་བར་
རྩེ་གཅིག་ཏུ་གནས་པ་སྟེ་མ་ཡེངས་པར་བསྒོམ་དགོས་པ་ཡིན་ནོ། །སྔོན་འགྲོ་རྒྱས་པ་དབེན་གསུམ་སོགས་གསུངས་པ་ཡང་འདིར་འདུའོ། །དེ་ལྟར་ཡུན་རིང་དུ་སྦྱངས་པས་རྩ་བའི་རླུང་ལྔ་འདུས་པའི་རྟགས་སུ། དུ་བ་ལྟ་བུ་སེར་ལྗང་དང་། སྨིག་རྒྱུ་ལྟ་

སྒྲུབ་ཐབས་ཀུན་བཏུས་
བུ་སྔོ་ལྗང་དང་། མེ་ཁྱེར་ལྟ་བུ་དམར་ལྗང་དང་། སྒྲོན་མེ་ལྟ་བུ་དཀར་ལྗང་རྣམས་གཡོ་བཞིན་པ་དང་། ནམ་མཁའ་ལྟར་གསལ་དྭངས་ངོས་བཟུང་མེད་པ་འབྱུང༌། དེའི་ཚེ་ཕྲག་དོག་དག་པ་བྱ་གྲུབ་ཡེ་ཤེས་སངས་རྒྱས་དོན་ཡོད་གྲུབ་པ་
འཆར༑ གཉིས་པ་སེམས་ལ་དམིགས་པ་ཡང་ཁྱད་པར་གྱི་སྔོན་འགྲོ་ཡིན་ཏེ། སྟེང་འོག་གི་རླུང་འཐེན་པ་ལ་བཟུང་ནས། རང་ལྷར་གསལ་བ་ལ་མ་ཡེངས་པར་སེམས་གཏད་ཅིང་རླུང་བཟུང་པས་ནི་འབྱུང་བཞིའི་རླུང་ཟིན་པ་ཡིན། རྣམ་པར་ཤེས་པ་
སྣང་བ་ལ་ཐིམ་པ་ནི་སྟོང་པའི་ཡེ་ཤེས་ཀྱི་སྐབས་ཏེ་སེམས་ཟིན་པའི་རྟགས་སྣང་བ་ཙམ་རིབ་རིབ་པ་དང་། ལུས་འཇག་མ་ལྟར་ལྡེམ་ལྡེམ་པ་འོང་། རང་ལྷར་གསལ་བ་སྙིང་གའི་འོད་མེ་ལོང་ལྟ་བུ་ལ་ཐིམ་པར་དམིགས་ནས་འོད་དཀྱིལ་ལ་སེམས་མ་
ཡེངས་པར་གཏད། རླུང་བཟུང་ནས་སྣང་བ་མཆེད་པ་ལ་ཐིམ་པས་སྟོང་པ་ཆེན་པོའི་ཡེ་ཤེས་ཞེ་སྡང་ལས་གྱུར་པའི་རང་བཞིན་སུམ་ཅུ་རྩ་གསུམ་ཐིམ། རྟགས་ཟླ་འོད་ལྟ་བུ་སྐྱ་ལམ་ལམ་པ་འབྱུང་། ཡང་རླུང་དང་བཅས་འོད་ཀྱི་མེ་ལོང་ཐིག་ལེ་ལ་
བསྡུས༑ ཐིག་ལེ་ལ་སེམས་མ་ཡེངས་པར་བསྒོམས་པས་མཆེད་པ་ཉེར་ཐོབ་ལ་གནས་ནས་ཤིན་ཏུ་སྟོང་པའི་ཡེ་ཤེས་འདོད་ཆགས་ལས་གྱུར་པའི་རང་བཞིན་བཞི་བཅུ་ཐིམ། རྟགས་ཉི་འོད་ལྟ་བུ་དམར་ལམ་ལམ་པ་འབྱུང་། རྟགས་ཅན་ནམ་མཁའ་ལྟར་
སྔོ་སངས་སངས་པ་དང་གནག་ལིང་ལིང་བ་འོང་ངོ་། །ཡང་རླུང་བཅས་ཐིག་ལེ་ཨ་ཐུང་ལ་བསྡུས་ནས་ཨ་ཐུང་ལ་སེམས་མ་ཡེངས་པར་བསྒོམ་པས། ཉེར་ཐོབ་འོད་གསལ་ལ་ཐིམ་པས་ཐམས་ཅད་སྟོང་པའི་ཡེ་ཤེས་མ་རིག་པ་ལས་གྱུར་པའི་རང་བཞིན་
650

அ
།བཞི་བཅུ་ཐིམ། རྟགས་མུན་པ་ལྟ་བུ་ནག་ཐམ་ཐམ་པ་འབྱུང་། རྟགས་ཅན་རང་ལུས་འོད་ཕུང་ལྟ་བུའི་འོད་འཕྲོ་བ་འབྱུང་། ལར་རྟགས་འདི་ཚོ་ཁྲིགས་ཆགས་ཀྱི་ངེས་པ་མེད་པར་གོ་རིམ་འཆོལ་བའང་འབྱུང་སྲིད། དེ་
རྣམས་ནི་འདོད་ཆགས་དག་པ་སོར་རྟོག་ཡེ་ཤེས་སངས་རྒྱས་འདོད་དཔག་མེད་དུ་འཆར་རོ། །དེ་དག་ནི་ཁྱད་པར་གྱི་སྔོན་འགྲོ་ཡང་ཡིན་ནོ། །དངོས་གཞི་བདེན་པ་གཉིས་ཀྱི་ཚུལ་ཉམས་སུ་བླང་བ་ལ། ཀུན་རྫོབ་ཀྱི་བདེན་པ་མེད་བཞིན་ཏུ་སྣང་བ་སྒྱུ་མ་ལྟ་
བུའི་ཚུལ་བསྒོམ་པའི་ཕྱིར་སྒྱུ་ལུས་ཀྱི་རིམ་པ་ནི། ཨ་ཐུང་སྣང་ལ་རང་བཞིན་མེད་པ་གནག་ཕྲིག་ཕྲིག་པ་ཤིན་ཏུ་ཕྲ་བ་ལ་སེམས་གཏད། དེ་ཡང་སྣང་ལ་རང་བཞིན་མེད་པ་སོགས་སྒྱུ་མའི་དཔེ་བཅུ་གཉིས་ཀྱིས་མཚོན་པར་བསྒོམ། ཡང་སྒྱུ་མ་གཟུང་བ་
ནི༑ མདུན་ཏུ་ལྷ་སྐུ་མེ་ལོང་ལ་ཤར་བ་ལ་བསྟོད་སྨད་བྱས་པས་དགའ་སྡུག་སོགས་འདུག་གམ་མི་འདུག་བལྟ། དེ་མི་འདུག་པ་དང་ལྷ་སྐུ་དེ་དམིགས་པས་མདུན་ཏུ་ཕྱུང་ནས་དེ་ལ་བསྟོད་སྨད་བྱས་པས་དགའ་སྡུག་སོགས་འདུག་གམ་མི་འདུག་བལྟ། མི་
འདུག་ན་དེ་ཉིད་སྒྱུ་མའི་དཔེ་བཅུ་གཉིས་སོགས་ཀྱིས་བརྟགས་ནས་བསྒོམ། དེ་སྒྱུ་མ་མེད་བཞིན་ཏུ་སྣང་བར་རྟོགས་ནས་མདུན་ཏུ་ལྷ་དམིགས་པ་རང་ལ་བསྟིམས་ནས་རང་ལྷ་སྐུ་སྒྱུ་མ་ལྟ་བུར་བསྒོམ། རང་ལྷར་གསལ་བ་ལ་བསྟོད་སྨད་དང་། གཡས་
ནས་ཙནྡན་གྱི་ལྡེ་གུས་བྱུགས་པ་ལ་དགའ་ཞིང་ཆགས་པ་མེད་པ་དང་། གཡོན་ནས་སྟེའུས་གཞོག་པ་ལ་མི་འཇིགས་ཤིང་སྡང་བ་མེད་པ་སྒྱུ་མ་ལྟ་བུར་སྦྱང་ངོ་། །དེའང་དངོས་པོ་ཐམས་ཅད་ལ་རང་དབང་མེད་པར་ཁྱབ་པ་སྒྱུ་མའི་སྤྲུལ་པ་ལྟ་བུ། གསལ་
651

(
ལ་མ་འདྲེས་པ་འཇའ་ཚོན་ལྟ་བུ། རླུང་དང་འོད་ཟེར་ལས་གྲུབ་པ་མིག་འཕྲུལ་ལྟ་བུ། གཅིག་ལ་གཉིས་སོགས་མེད་པར་སྣང་བ་མིག་ཡོར་ལྟ་བུ། གང་གིས་ཀྱང་གཞིག་པར་མི་ནུས་པ་གྲིབ་མ་ལྟ་བུ། གཅིག་གིས་ཀུན་ལ་ཁྱབ་པ་ཆུ་ནང་གི་ཟླ་བ་ལྟ་
བུའམ་ཡ་མ་བརླ་ལྟ་བུ། ཡན་ལག་དང་ཉིང་ལག་ཏུ་སྣང་བ་མེ་ལོང་ནང་གི་གཟུགས་བརྙན་ལྟ་བུ། གནས་ཡུལ་དུ་སྣང་བ་དྲི་ཟའི་གྲོང་ཁྱེར་ལྟ་བུ། ཉམས་སུ་མྱང་ཡང་ངོ་བོ་མེད་པ་རྨི་ལམ་ལྟ་བུ། རོ་གཅིག་ལ་དུ་མར་སྣང་བ་ཆུ་བུར་ལྟ་བུ། འཕྲོ་བ་
མྱུར་པ་བྲག་ཆ་ལྟ་བུ། འཇུག་པ་མྱུར་བ་གློག་ལྟ་བུ་སྟེ་སྒྱུ་མའི་དཔེ་བཅུ་གཉིས་ཀྱིས་མཚོན་ནས་ཚོགས་དྲུག་ཐམས་ཅད་སྒྱུ་མར་སྦྱང་བ་ཤིན་ཏུ་གལ་ཆེའོ། །སླར་ལྷ་སྐུ་བསྡུས་ནས་ཨ་ཤད་སྣང་ལ་རང་བཞིན་མེད་པ་སྒྱུ་མ་ལྟ་བུ་ལ་སེམས་གཏད་ནས་རླུང་
བཟུང་༑ དེའི་ཚེ་ནམ་མཁའ་ལ་འགྲོ་བ་སོགས་ཀྱི་ཉམས་བྱུང་ན་སྒྱུ་མ་འབྱོངས་པའི་རྣམ་ཐར་སྐྱེས་པ་ཡིིན་ནོ། དེ་ནས་སྐྱ་མ་སྦྱང་བ་ནི། ཉམས་ཅི་སྐྱེས་ཀྱང་དགའ་ཞིང་རློམས་པ་མེད་པར་ངམ་གྲོག་དང་གཡང་ས་དང་ཆུ་དང་རི་བྲག་མེ་ཕུང་སོགས་ལ་ི
ཐོགས་པ་མེད་པར་སྟོང་ཐལ་ཐལ་བཏང་ལ། སྒྱུ་མའི་རྣམ་ཐར་སྤེལ་བ་སོགས་བྱ། བདག་གིས་བར་དོའི་དུས་སུ་སྒྱུ་མའི་ལུས་ཀྱང་སྒྱུ་ལུས་སུ་ཤེས་ཤིང་ལོངས་སྤྱོད་རྫོགས་པའི་སྐུར་ལྡང་པར་བྱའོ་སྙམ་དུ་འཕེན་པ་ཡང་ཡང་བཏང་། དེ་ལྟར་ཉིན་མོ་
བསྒོམ༑ མཚན་མོ་རྨི་ལམ་སྒྱུ་མར་སྦྱང་པ་ཡང་གོང་ལྟར་ལྷར་གསལ་བའི་ཐུགས་ཀའི་ཨ་ཐུང་ལ་སེམས་གཏད། རྨི་ལམ་རྨི་ལམ་དུ་ཤེས་པར་བྱའོ་སྙམ་དུ་འཕེན་པ་བཏང་ལ་གཉིད་ལོག རྨི་ལམ་ཟིན་པའི་ཚེ། རྨི་ལམ་ཡིན། རྨི་ལམ་སྒྱུ་མ་ཡིན་
སྒྲུབ་ཐབས་ཀུན་བཏུས་

அ
আ
།པས་ཅིར་ཡང་བསྒྱུར་ཏུ་བཏུབ་བསམས་པས་སྤེལ་ཞིང་སྦྱང་བ་དང་བསྒྱུར་བ་ལ་བསླབ། བདག་གི་རྨི་ལམ་འདི་སྒྱུ་མ་ཡིན། སྒྱུ་མའི་སྣང་བ་འདི་ལོངས་སྐུར་ལྡང་བར་བྱའོ་སྙམ་ནས་ལྡང་བ་སོགས་བྱ། ཡང་རྨི་ལམ་བར་དོ་
ཡིན༑ སྲིད་པ་བར་དོར་ཡང་ཚུལ་འདི་ལྟར་ཉམས་སུ་བླང་བར་བྱའོ་སྙམ་དུ་འཕེན་པ་ཡང་ཡང་བཏང་། དེ་ནི་ཞེ་སྡང་དག་པ་མེ་ལོང་ལྟ་བུའི་ཡེ་ཤེས་སངས་རྒྱས་མི་བསྐྱོད་པ་ཡང་འཚོར་རོ། །བཞི་པ་དོན་དམ་བདེན་པ་སྣང་ཡང་ངོ་བོ་མ་གྲུབ་པར་རང་
བཞིན་མེད་པ་འོད་གསལ་གྱི་རིམ་པ་ནི། སྒྱུ་མར་སྣང་ཙམ་པའི་གཉིས་སྣང་གི་རྟོག་པ་དེ་ཡང་འོད་གསལ་སྟོང་པ་ཆེན་པོའི་མེས་སྦྱང་བ་ཡིན་ལ། འདི་ལ་ཡང་གཞི་ལམ་འབྲས་བུའི་འོད་གསལ་གསུམ། གཞིའི་འོད་གསལ་ལ་ཡང་གཞིའི་སྤྱི་དོན་གྱི་འོད་
*གསལ་ནི་སེམས་ཉིད་རང་བཞིན་འོད་གསལ་བ་ཉིད་ཡིན། གཞིའི་སྦས་དོན་གྱི་འོད་གསལ་ནི་འཆི་བའི་ཚེ་ཉེར་ཐོབ་འོད་གསལ་ལ་ཐིམ་མ་ཐག་བརྗོད་མེད་ཀྱི་འོད་གསལ་བདེ་བ་ཆེན་པོར་ཡུད་ཙམ་རེ་འཆར་བ་དེ་ཉིད་ཡོན་ནོ། །དེ་དག་གི་ངོ་བོར་འཚང་རྒྱ་
བའི་ཐབས་ནི་ལམ་གྱི་འོད་གསལ་ཉམས་སུ་བླང་བ་སྟེ། དེ་ཡང་ཉིན་པར་འོད་གསལ་འཛིན་པའི་ཚེ་ཞི་བ་དང་དྲག་པོ་གཉིས་ལས་ཞི་བར་འཛིན་པ་ནི། རང་ལྷར་གསལ་བ་རིལ་འཛིན་ནམ་རྗེས་གཞིག་གི་བསམ་གཏན་གཉིས་པོ་གང་རུང་གིས་སྟོང་པ་ཆེན་
པོར་བསྡུས་ལ་སེམས་ནམ་མཁའ་ལྟར་མཐའ་དབུས་མེད་པ། ཉི་ཟླ་ལྟར་གསལ་བ། རྒྱ་མཚོ་ལྟར་དྭངས་པ། རི་བོ་ལྟར་གཡོ་འགུལ་མེད་པར་བཞག་གོ །དྲག་པོར་འཛིན་ན་རང་ལྷར་ཝལ་ཙམ་གསལ་བས་རང་ངམ་གྲོགས་ཀྱིས་རྩ་རྦ་རླབས་རིམ་གྱིས་
653

སྒྲུབ་ཐབས་ཀུན་བཏུས་
བཅིངས་ནས་སྲོག་འགོག་པའི་ཚེ་འབྱུང་བ་བཞི་དང་སྣང་མཆེད་ཐོབ་གསུམ་ཐིམ་པའི་རྟགས་མན་ངག་ལྟར་ངོས་བཟུང་བའི་མཐར་སྲོག་འགགས་པ་དང་ལྷན་ཅིག་སྐད་ཅིག་མའི་འོད་གསལ་ཤི་བའི་དུས་དང་ཆ་འདྲ་བ་འབྱུང་བ་ལ་ཡུན་རིང་དུ་འཇོག་
ཅིང་༑ ཚུལ་དེ་ནི་ཤི་བའི་ཚེ་ཡང་ཉམས་སུ་བླང་བའི་མན་ངག་དམ་པའོ། །མཚན་མོ་གཉིད་མཐུག་གི་འོད་གསལ་འཛིན་པ་ཡང་། བླ་མ་སྤྱི་བོར་བསྒོམ། མདུན་ཏུ་ཡི་དམ་བསྒོམས་ལ་འོད་གསལ་ཟིན་པར་གསོལ་བ་གདབ། དཀོན་མཆོག་གི་རྟེན་ལ་
མཆོད་པ་འབུལ། ཡི་དམ་དང་མཁའ་འགྲོ་ཆོས་སྐྱོང་ལ་མི་ཤས་བརྒྱན་པའི་གཏོར་མ་ཕུལ་ནས་གོང་ལྟར་གསོལ་བ་གདབ། དཀར་མེ་མཚན་ཐུབ་གཏང་། སྔས་བྱང་དུ་བསྟན་སེང་གེའི་ཉལ་སྟབས་བྱས་ལ་བླ་མ་སྤྱི་བོར་བསྟིམ། གཉིད་མཐུག་གི་གཏི་
མུག་འོད་གསལ་དུ་འཛིན་པའི་འཕེན་པ་བཏང་། རང་ལྷར་གསལ་བའི་སྙིང་གར་པདྨ་སྔོན་པོ་འདབ་མ་བཞི་པའི་ལྟེ་བར་མི་ཤིགས་པའི་ཐིག་ལེ་སྔོན་པོ་འོད་འབར་བ་ལ་ཤེས་པ་གཏད། གཉིད་ཀྱི་ཐིམ་རིམ་ངོས་བཟུང་། གཉིད་ལ་འགྲོ་བའི་ཚེ་ཐིག་ལེ་ལ་
སེམས་མ་ཡེངས་པར་གཏད་ནས་གཉིད་དུ་བཏང་། གྲོགས་ཀྱིས་བལྟས་པས་དབུགས་བདེ་ངོ་མདངས་གསལ་ན་ཟིན་པ་ཡིན། དེ་ལས་བཟློག་ན་མ་ཟིན་པ་ཡིན་པས་གཉིད་བསངས་ནས་སླར་འཛིན་པ་ཡིན། དེའི་ཚེ་གཉིད་ལོག་ཏུ་མ་བཏུབ་ན་སྟོང་
འབྱམས་ཡིན་པས་ཟས་བཅུད་ཅན་བསྟེན། སྨིན་མཚམས་སུ་ཐིག་ལེ་ནག་པོ་བསྒོམ། དེས་ཀྱང་མ་བྱུང་ན་གཉིད་ལོག་དུས་བརླ་རྩ་གཉིས་ཅུང་ཟད་མནན། གཉིད་མཐུག་དྲགས་པ་ནི་རྡུགས་འབྱམས་ཡིན་པས་གོས་སྲབ་ཏུ་བཏང་། རླུང་བུམ་པ་ཅན་
:
654.

அ
আ
།བཟུང་། ཟིན་ལ་ཁད་དུས་གཉིད་སད་ན་སད་འབྱམས་ཡིན་པས་དེའི་གཉེན་པོར་སྟོང་འབྱམས་དང་འདྲ་ཞིང་གཉིད་ཀྱི་གེགས་རྣམས་སྤང་། རྨི་ལམ་ཁོ་ནས་ཁྱེར་ན་དྲེད་འབྱམས་ཡིན་པས། གོང་གི་ཐིག་ལེ་དེཉིད་ནག་པོར་
བསྒོམ༑ རླུང་མི་གཟུང་། དེ་ལྟར་བྱས་པས་གཉིད་སྲབ་མོས་ཟིན་ན་གཉིད་དུ་འགྲོ་བ་དང་ལྷན་ཅིག་ཉི་མ་ཤར་བ་ལྟར་དྭངས་ཤིང་གསལ་ལ་བློའི་འཛིན་པ་དང་ཚོགས་དྲུག་གི་དེར་སྣང་ཅུང་ཙམ་ཡོད་པ་ལ་དེའི་འཁྲུལ་བློའི་རྗེས་སུ་མི་འབྲང་བ་
འབྱུང་༑ གཉིད་མཐུག་པོས་ཟིན་ན་གསལ་སྟོང་ནམ་མཁའ་ལྟ་བུ་འཛིན་མེད་ཀྱི་ཏིང་ངེ་འཛིན་ཆེས་བརྟན་པ་འབྱུང་། དེ་ལྟར་ཟིན་ནས་གྲོགས་དང་མར་མེ་སོགས་མི་དགོས་པར་རངཉིད་ཁོ་ནས་སྦྱང་། དེ་ལ་འབད་པས་རབ་ཚེ་འདི། འབྲིང་འཆི་ཁར་འོད་
གསལ་ངོས་ཟིན་ནས་གྲོལ་བར་འགྱུར་རོ། །འཆི་བའི་ཚེ་གང་ལ་ཡང་མ་ཆགས་པའི་ངོས་ནས་བླ་མ་ཡབ་ཡུམ་ལ་འཆི་བ་ལམ་དུ་སློང་བར་གསོལ་བ་བཏབ་ལ་ཐིམ་རིམ་ངོས་གཟུང་། ཐ་མའི་ཚེ་གོང་གི་བཙན་ཐབས་སམ་གཉིད་མཐུག་གི་སྐབས་ལྟར་
འཛིན༑ གྲོགས་ཀྱིས་བརྡ་སྦྱར་བས་འཆི་བ་འོད་གསལ་ཆོས་སྐུར་གྲོལ་བ་གདོན་མི་ཟའོ། །ཞིབ་ཆ་ཞལ་ལས་དྲིས། འདིའི་རྟགས་སྤྲིན་མེད་པའི་ནམ་མཁའ་རྐྱེན་གསུམ་དང་བྲལ་བ་ལྟ་བུ་འབྱུང་། དེ་ནི་གཏི་མུག་དག་པ་ཆོས་དབྱིངས་ཡེ་ཤེས་སངས་
རྒྱས་རྣམ་པར་སྣང་མཛད་དུ་འཆར་རོ། །ལྔ་པ་ཟུང་འཇུག་གི་རིམ་པ་ནི། དེ་ལྟར་ལམ་གྱི་དངོས་གཞི་སྒྱུ་ལུས་དང་འོད་གསལ་གྱི་ཉམས་སུ་བླང་བ་ཡང་ཐ་དད་ཡ་བྲལ་མ་ཡིན་པར། སྣང་ཕྱོགས་སྒྱུ་མ་ལྟ་བུ། སྟོང་ཕྱོགས་འོད་གསལ་སྟོང་ཉིད་ནམ་

སྒྲུབ་ཐབས་ཀུན་བཏུས་
མཁའ་ལྟ་བུ་ཟུང་འཇུག་ཏུ་ཉམས་སུ་བླང་བ་ཡིན་ཏེ།
ཉིན་མཚན་འཆི་དུས་ཀྱི་འོད་གསལ་གང་ཡིན་ཀྱང་སྟོང་པ་ཆེན་པོར་ཁྱབ་གདལ་གསལ་དངས་དེའི་ངང་ནས་ཁམས་གསུམ་ཐམས་ཅད་རྡོ་རྗེ་འཆང་གི་སྣང་བའམ་ཚོགས་ཐམས་ཅད་བསྒྲིབས་པར་
གསལ་བ་དེར་འཛིན་མེད་པ་སྟོང་པ་དང་སྣང་བ་ཕྱོགས་གཅིག་གང་དུ་ཡང་བརྗོད་དུ་མེད་པ་གཉིས་སུ་མེད་པའི་ཉམས་འཆར་བ་ནི་ལམ་དུས་ཀྱི་ཟུང་འཇུག་ཡིན་ལ། ཤི་བ་དང་སྐད་ཅིག་མ་འོད་གསལ་ཆེན་པོར་ལམ་གྱི་ཚེ་ཆོས་སྐུ་མཉམ་ཡངས་མཐའ་བྲལ་
ཆེན་པོར་ངང་གིས་མ་བསྒྲུབས་ཀྱང་འགྲུབ་ལ། དེ་ལས་མ་གཡོས་བཞིན་ཏུ་ཚིག་དྲུག་གི་སྣང་ཆ་སྒྱུ་མ་ལྟ་བུ་དག་པའི་སྣང་པ་འབའ་ཞིག་ཏུ་འཆར་བ་རྣམས་དེར་འཛིན་འཁྲུལ་བློ་མེད་པར་སྣང་སྟོང་ཆུ་ཟླ་ལྟ་བུར་འཆར་བས་ཟུང་འཇུག་ལོངས་སྤྱོད་རྫོགས་
པའི་སྐུ་སྐད་ཅིག་ལ་འབད་པ་མེད་པར་འགྲུབ་པ་ཡིན་ནོ། །དེ་ནི་ང་རྒྱལ་དག་པ་མཉམ་ཉིད་ཡེ་ཤེས་སངས་རྒྱས་རིན་ཆེན་འབྱུང་ལྡན་ཏུ་འཆར་རོ། །མཇུག་རྣམས་སུ་བསྔོ་བས་རྒྱས་གདབ། ཐུན་མཚམས་ཐམས་ཅད་དུ་ཚོགས་དྲུག་སྣང་ལ་རང་བཞིན་
མེད་པ་སེམས་དང་སེམས་བྱུང་ཐ་དད་མེད་ཅིང་བརྗོད་མེད་བཟོ་བྲལ་འོད་གསལ་ཆེན་པོ་དེའི་ངང་ལས་རང་མདངས་བསྐྱེད་རིམ་ལྷ་སྐུ་སྒྱུ་མ་ལྟ་བུར་ནན་གྱིས་སྦྱང་། ཡན་ལག་འཕོ་བ་དང་གྲོང་འཇུག་གཏུམ་མོ་སོགས་ནག་ཁྲིད་དུ་ཤེས་པར་བྱའོ། །ཞེས་པ་
ནི་ཕ